edisnord/MILQA-question-generation huggingface dataset:
qgen: title: Nemez context: A meghengerelt nemezt óvatosan leválasztották a gyékényről, tisztára mosták, majd következett a tömörítés. A földön térdelve vagy egy alacsony asztal mellett állva újra feltekercselték, az asszonyok egymás mellett a kezük, alkarjuk segítségével hengergették, gyakori helycserével, hogy a nemezre gyakorolt nyomás egyenletes legyen. Ahol a minta még nem tapadt az alapba, ott erősen rányomtak egy szappandarabot. Ez a munka 2-3 óra hosszat is eltartott, közben a szőnyeget gyakran kitekerték, meglocsolták forró vízzel és a másik irányból göngyölték össze. Ekkor a nemez egyenletesen tömörödött és egyre rugalmasabb lett. Végül a napra terítve megszárították. A türkmének egy idő elteltével, általában egy év múlva újrahengerelték a nemeztakarót, s ekkor tekintették késznek.

Kérdések:
Hogyan tömörítették a nemezt?
Miért cseréltek gyakran helyet a nemezkészítők?
Kik végezték a gyapjú tömörítését?
Mit csináltak a nemezkészítők, ha a minta még nem tapadt eléggé rá a szőnyegre?
Miért éppen szappant nyomtak a mintára a nemezkészítők?
Miért változtatták a göngyölés irányát a nemez tömörítésekor?
A tömörítés során hogyan változott a nemez szerkezete?
Hogyan szárították a tömörített nemezt?
A türkmének szerint mikor készült el egy nemeztakaró?
qgen: title: Nemez context: Főleg a mongoloknál és rokon népeiknél, burjátoknál, kalmüköknél volt elterjedt a tűzéssel való díszítés. A nemezt gyapjúszálakkal varrták át, s díszítményeik leggyakrabban geometrikus minták voltak: négyzetek, párhuzamos vonalak, rombuszok, félkörívek. Hagyományosan így díszítették a mongol jurta bejáratát fedő nemezlapot.
Gyakori díszítési mód volt az úgynevezett „belehengerelés”, amikor a különböző színű gyapjúból mintát raktak ki a gyékényre, majd összenemezelték. Az eredmény egy mindkét oldalon látható, színátmenetes minta lett, ahol a színek füstszerűen egymásba folytak. Hasonló és igen elterjedt eljárás, amikor a mintát a gyékényre fektetve betakarták az alapszínt adó gyapjúval, ekkor a díszítés csak az egyik oldalon látszott. Ilyen technikával készítettek mindkét oldalon mintás takarókat is, ahol az egyik oldal ünnepi, a másik oldal hétköznapi használatra szolgált.

Kérdések:
Milyen kapcsolatban állnak a mongolok a kalmükökkel?
Hogyan történt a nemez tűzése?
Milyen mintákkal díszítették a mongolok a nemezt?
Hogy hívták a mongol jurta bejáratát fedő nemezlapot?
Mivel díszítették a mongol jurta bejáratát fedő nemezlapot?
Hogyan használták a mindkét oldalán mintás takarókat a mongolok?
Milyen színekkel díszítették az ünnepi takarókat?
Hogyan készültek a mindkét oldalukon díszített takarók?
Használtak-e háromszög-mintát a mongol takarókon?
Milyen eljárással díszítették a mongolok a nemezt?
Mit takar a belehengerelési eljárás?
Milyen lett a nemez a belehengerelés után?
Milyen színű gyapjút használtak a belehengereléshez?
qgen: title: Nemez context: A nemezszőnyegeket, takarókat olykor díszítették applikálással is. Ekkor az egyszínű alapra szövetből, vékony nemezből, bőrből kivágott alakzatokat varrtak, esetleg fémlapokat ragasztottak. Így hoztak létre különböző növényi eredetű, görbe vonalú mintákat. A kazakok, kirgizek a varrás helyét sodrott gyapjúzsinórral fedték el. A finom nemeztárgyakat, a jurta díszítésére használt függönyöket, takarókat ékítették ily módon. Díszítettek hímzéssel is, a kazakok és szomszédaik gyapjúfonalat, az üzbégek színes selyemfonalat használtak.

Kérdések:
Hogy készül az applikálásos díszítés?
Miket applikáltak a nemezszőnyegekre?
Mivel ragasztották rá a nemezre a fémlapokat?
Milyen minták készültek applikálással?
Milyen növényekre hasonlító mintákat applikáltak a nemezszőnyegekre?
Hogyan takarták el az applikálás után a varrás helyét a kazakok?
Többek között mit nevezünk finom nemeztárgyaknak?
Mit nevezünk durva nemeztárgynak?
Léteznek durva nemeztárgyak is?
Mivel hímezték az üzbégek a nemezszőnyegeket?
qgen: title: Nemez context: A legerősebb, legtartósabb nemezeket mozaiktechnikával készítették. Ez igen nagy ügyességet és gyakorlatot igénylő eljárás. Először készítettek két (három) színben összeillő nemezt, amit a szokásosnál tovább hengereltek, hogy erős és megfelelő vékonyságú legyen. A két nemezt egymásra fektették, és éles késsel vagy ollóval kivágták belőle ugyanazt a mintát. A kivágott részeket felcserélték egymással, s az illeszkedő széleket összevarrták. Így megkapták az ellentétes színezésű díszítményeket, amelyből összeállították a szőnyeget. A színoldal alá egy nemezlapot illesztettek, s a rétegeket gondosan összetűzték. A tűzés hagyományosan a varrás két oldalán haladt, ugyanolyan színű gyapjúfonallal, mint a nemez. Végül a varrásokat és a szőnyeg szélét sodott gyapjúfonallal takarták el. Az ilyen eljárással készült szőnyegeket a kirgizek sirdamalnak, a kazakok szirmaknak nevezik. A kazakoknál a legelterjedtebb a fekete-fehér és a piros-fehér-fekete színösszeállítás, a kirgizek általában piros-kék, fehér-barna színű sirdamalokat készítettek.

Kérdések:
Milyen eljárással készültek a legerősebb nemezek?
Mi a neve a kazakok mozaiktechnikával készülő szőnyegeinek?
Mit neveznek a kirgizek sirdamalnak?
Általában milyen színűek a sirdamalok?
A leggyakrabban milyen színűek a szirmakok?
Mivel festették prosra a gyapjút a kazakok?
Mit használtak a mozaiktechnikával készülő szőnyegek szélén?
Milyen színű fonallal tűztek a mozaiktechnika esetén?
Mi az első lépés a mozaiktechnika használatakor?
Milyen eszközt használtak a minta kivágására a mozaiktechnikában?
Léteznek-e fehér-kék sirdamalok?
qgen: title: Nemez context: Nemez szavunk iráni eredetű, näm, jelentése: ver. Készítése a többi közép-ázsiai néphez hasonlóan az asszonyok munkája volt, s ők állították fel a nemezsátrakat is. Honfoglaló őseink ruházatának egyik jellegzetessége a nemezsüveg volt, amelynek csúcsát fémkúppal, szélét prémmel díszítették. Ratherius, Verona, majd Liège püspöke 934-ben elítélően szólt azokról az egyházi vezetőkről, akik a divatnak hódolva „a papi kalapot a magyar söveggel cserélik fel.” A bőrcsizmák mellett elterjedt volt a nemezcsizma viselése is. A lovak nyerge alá való izzasztó szintén nemezből készült, mint ahogy olykor a nyereg fölé borított díszes takaró is.
A nemezsátrakat az egykorú források szerint honfoglaló őseink elsősorban a nyári szállásokon használták, a téli szállásokon állandó házaikban laktak, de ennek építésénél is használták ezt a textilt tetőfedésre. A nemezsátrakat később kun hatásra felváltotta a csergesátor. Ebben szerepe lehetett a Kárpát-medence nedvesebb éghajlatának, hiszen a száraz időjárású Közép-Ázsiában született nemez a gyakori, nagyobb mennyiségű csapadékot nem jól bírja, bepenészedik és hamar tönkremegy.

Kérdések:
Honnan származik a nemez szó?
A nők vagy a férfiak készítették a nemezt?
Kiknek a feladata volt felállítani a nemezsátrakat?
Mivel díszítették a honfoglaló magyarok a nemezsüvegüket?
Milyen prém került a honfoglalók nemezsüvegére?
Milyen lábbelit hordtak honfoglaló őseink?
Mire szolgált a lovak izzasztója?
Hol használták az úgynevezett izzasztót?
Hol laktak nyáron honfoglaló őseink?
A téli időszakban mire használtak nemezt honfoglaló őseink?
Miből készül a csergesátor?
Milyen hátrányai vannak a nemezsátornak?
Hol szárazabb az időjárás, Közép-Ázsiában vagy a Kárpát-medencében?
Mikor kezdtek őseink csergesátrat használni?
qgen: title: Nemez context: A 13. század végére a sátrak szinte teljesen eltűntek, a magyarok véglegesen letelepedtek falvaikban, boronaházaikban.
A nemez azonban nem tűnt el a magyar nép életéből. Fennmaradt a nemezgyártás mestersége, s ezek a mesterek szőrcsizmát (botost), mamuszt, vékony anyagú harisnyát és süveget készítettek.
Az erdélyi fejedelmek és nemesek a 17. században gyakran vásároltak török nemeztakarókat, köpenyeket, ezeket abban az időben a török eredetű kecse szóval jelölték. Később a vásárlások megszűntek, és a szó feledésbe merült.
A nemezből készült ruhadarabok többségét a 19. századtól kiszorították a modern textilipar más anyagai, ez alól egyedül a fejfedő jelentett kivételt. A hagyományos magyar nemezsüveget azonban felváltotta a világszerte elterjedt nemezkalap viselése. Bár a kalapviselés az 1960-as évek óta szintén kiment a divatból, ma kis mértékben újra terjedőben van. Máig élő népi kézműves mesterség a hortobágyi pásztorkalapok készítése.
A nyereg alá való izzasztókat szintén nem tudták más anyaggal kiváltani. Amíg az 1870-es években nem kezdett a kőszegi Nemez és Fez Gyár nemezt gyártani, addig a nyergesmesterek feladata volt az elkészítése.

Kérdések:
Hogy hívták a kőszegi nemezgyárat?
Mi köze a feznek a nemezhez?
Mire szolgál az izzasztó a nyereg alatt?
Melyik az a fejfedő, ami máig is nemezből készül?
Kik készítették nemezből az izzasztókat?
Milyen anyagból próbáltak izzasztót készíteni nemez helyett?
Mióta nem divat kalapot hordani?
Mikor telepedtek le a magyarok?
Miből készültek hagyományosan a magyarok sátrai?
Milyen ruhadarabokat készítettek egykor a nemezgyártók?
Mit jelent a kecse szó?
Jobb volt-e a kecse a magyar nemeznél?
Miből készült a botos nevű csizma?
qgen: title: Nemez context: A keleti nemezművészet újrafelfedezése az 1960-as, 1970-es években történt, amikor néprajzkutatók indultak a világ minden tájáról Közép-Ázsiába és Törökországba, hogy megfigyeljék és feljegyezzék ennek a sok évezredes múltra visszatekintő textilnek az előállítását, a díszítési eljárásokat, a körülötte kialakult szokásokat, hiedelmeket. Egyre több kiállítást rendeztek ázsiai nemezekből, könyvek, cikkek jelentek meg, konferenciákat tartottak Amerikától Európán át Ausztráliáig. Ennek nyomán az iparművészek is megismerkedtek a nemezművészettel, és egyre inkább eltávolodva a keleti hagyományoktól új utakat találtak felhasználására. Ma már a hagyományos szőnyegek, csizmák, kesztyűk, kalapok mellett babák, légiesen könnyed ruhák és művészi installációk is készülnek belőle. A nemezkészítés megjelent az oktatásban és a művészeti főiskolák tananyagában is.

Kérdések:
Mikor fedezték fel újra a keleti nemezművészetet?
Hova utaztak a néprajzkutatók a nemezművészet megfigyelésére?
Milyen hiedelmek kapcsolódnak a nemezhez?
Hol ismerkedtek meg a nemezművészettel az iparművészek?
Milyen új módokon használják a nemezt az iparművészek?
Készítenek-e manapság nemezkesztyűket?
Milyen múltja van a nemeznek?
Tartottak-e valaha nemezről szóló konferenciát Magyarországon?
Milyen nemeztárgyak készülnek a művészeti főiskolákon?
qgen: title: Nemez context: Magyarországon a nemez minél szélesebb körben való megismertetése Nagy Mari és Vidák István nevéhez fűződik. 1984-ben ők szervezték meg az első magyar nemezkészítő tanfolyamot, s még ebben az évben sor került az I. Nemzetközi Nemezművészeti Világtalálkozó és Tudományos Tanácskozásra Kecskeméten. Az első magyar nemezkiállítás 1980-ban Gödöllőn volt, s ezt még számtalan követte. Közülük is kiemelkedtek a 2004-ben újra Magyarországon megrendezett Nemezművészeti Világtalálkozó keretein belül létrejött kiállítások, amelyek két jelentős helyszíne volt a Magyar Nemzeti Galéria és az Iparművészeti Múzeum.

Kérdések:
Kik ismertették meg a szélesebb közönséggel a nemezt Magyarországon?
Mikor volt az I. Nemzetközi Nemezművészeti Világtalálkozó?
Szerveztek-e valaha nemezkiállítást Magyarországon?
Hányadik Nemezművészeti Világtalálkozót tartották 2004-ben?
Melyik városban rendezték 2004-ben a Nemezművészeti Világtalálkozót?
Kik szervezték az első magyar nemezkészítő tanfolyamot?
qgen: title: Nemez context: A juhgyapjúból készült műszaki nemez készítése elvileg nem különbözik attól az eljárástól, amit a kézműiparban is használnak, de gyári körülmények között a műveleteket korszerű gépeken és berendezésekben végzik. A műszaki nemezt lapokban, tekercsekben és különböző alakú, készre megmunkált formákban hozzák forgalomba. A formázott nemeztárgyakat forgácsolással vagy kivágópréseken alakítják ki.
Nemezszerű terméket olyan anyagokból (többnyire mesterséges szálasanyagokból, például poliamidból vagy poliészterből) is készítenek, amelyek a szó hagyományos értelmében nem nemezelhetők. Ezek gyártásánál a szálak egymásba kapaszkodását mechanikus úton, tűzéssel oldják meg. Ezt tűzött nemeznek nevezik.

Kérdések:
Lehet-e tekercsben műszaki nemezt kapni?
Miből készül a tűzött nemez?
Gyapjúból van-e a tűzött nemez?
Mire szolgál a tűzés a tűzött nemezben?
Melyik állat gyapjából gyártják a műszaki nemezt?
Nemezelhető-e a poliamid?
qgen: title: Normandiai partraszállás context: A normandiai partraszállás a második világháború egyik legfontosabb hadművelete volt 1944. június 6-án, amelynek révén a szövetséges csapatok hídfőállásokat foglaltak el a Német Birodalom által megszállt Franciaország normandiai partszakaszán, Caen közelében.
Az új nyugati front megnyitását először 1941. július 19-én, alig egy hónappal a Barbarossa hadművelet megindítása után kérte Sztálin Winston Churchilltől, hogy a britek így tehermentesítsék a szovjet erőket. Erre a briteknek nem volt módjuk. Az Egyesült Államok hadba lépése után a helyzet megváltozott, és minden fontosabb többhatalmi egyeztetésen – a washingtoni konferenciákon, Casablancában és Teheránban – előkerült a partraszállás ügye. Az angolszász szövetségesek több lehetséges helyszínt latolgattak, végül amerikai nyomásra Észak-Franciaország mellett döntöttek, mert Eisenhowerék úgy vélték, csak ott lehet elég nagy csapást mérni a németekre.

Kérdések:
Mi volt a normandiai partraszállás?
Mikor volt a nomandiai partraszállás?
Hol szálltak partra a szövetségesek 1944. június 6-án?
Melyik országban van Normandia?
Ki kezdeményezte a nyugati front megnyitását a második világháborúban?
Melyik évben volt a Barbarossa hadművelet?
Eisenhower támogatta a normandiai partraszállást?
Az Egyesült Államok részt vett a normandiai pőartraszállásban?
Mikor vetődött föl a nyugati front megnyitásának ötlete a második világháborúban?
Miért volt szükséges a szövetségesek számára a második front megnyitása a második világháborúban?
Hol tárgyalatak a második világháború során a szövetségesek a nyugati front megnyitásáról?
Miért Normandiában nyitották meg a nyugati frontot a második világháborúban?
Az oroszok részt vettek a normandiai partraszállásban?
Mikor szállták meg a németek Franciaországot a második világháborúban?
Melyik napon lépett be az Egyesült Államok a második világháborúba?
Miért nem tudták a britek megnyitni a második frontot 1941-ben?
Ki vezette a Barbarossa hadműveletet?
qgen: title: Normandiai partraszállás context: Az aprólékos tervezés során a szövetségesek arra az álláspontra jutottak, hogy nem a leginkább kézenfekvő területen, Calais környékén, hanem Normandiában lépnek partra. Normandia kevésbé volt megerősítve, mint Calais térsége, habár Erwin Rommel érkezése után felgyorsult a védelmi rendszer, az Atlanti fal építése. Adolf Hitler hosszú ideig nem hitt abban, hogy a szövetségesek megkísérlik az akciót, ezért nem fordított elég figyelmet a partok védelmére, és a sok fronton zajló háború miatt kevés katonája állomásozott nyugaton. Az elterelő hadműveletek miatt a németek nem jutottak pontos információkhoz, így meglepetésként érte őket a június 6-ai invázió.

Kérdések:
Hol lett volna a legkézenfekvőbb partra szállni Franciaországban a nyugati front megnyitásakor?
Mi szólt Normandia mellett a partraszállás tervezésekor?
Mikor gyorsult fel az Atlanti fal építése?
Miért nem erősítették meg a francia partokat a németek a normandiai partraszállás előtt?
Miért érte meglepetésként a németeket a normandiai partraszállás?
Miért volt kevés német katona a francia partoknál 1944 júniusában?
Sikerült a szövetséges csapatoknak meglepni a németeket a normandiai partraszállás során?
Ki volt Erwin Rommel?
Miért Calais-nál volt a leginkább várható a szövetségesek partraszállása?
Hol húzódott az Atlanti fal?
Miért nem hitt Hitler abban, hogy a szövetségesek partra szállnak Franciaországban?
qgen: title: Normandiai partraszállás context: A szövetségesek éjfél után nem sokkal három légi szállítású hadosztályt dobtak le a tervezett partraszállási övezet két szárnyán, hogy megakadályozzák a németek ellentámadását. Az ejtőernyősök elfoglalták a kijelölt magaslatokat, hidakat, töltéseket és ütegeket. Az angolok és amerikaiak sok helyen harcba bocsátkoztak a németekkel, akik megzavarodtak az egymásnak ellentmondó, sokszor pontatlan információktól, és nem rendeltek el általános riadót. Hajnali öt óra körül a több mint hatezer hajóból álló flotta felsorakozott Normandia előtt, majd a hajóágyúk lőni kezdték a parti védműveket, a brit, kanadai és amerikai katonák pedig elindultak a partraszállító járművekkel az öt partszakasz – kódnevükön Utah, Omaha, Gold, Juno, Sword – felé.

Kérdések:
Mikor érkeztek meg Normandiába az első támadó egységek a partraszállás kezdetén?
Hol dobták le az első ejtőernyős hadosztályokat a normandiai partraszálláskor?
Mi volt a fő feladata az először ledobott ejtőernyősöknek a normandiai partraszállás kezdetén?
Milyen feladatokat hajtottak végre az ejtőernyős hadosztályok a normandiai partraszállás első óráiban?
Miért nem rendeltek el a németek riadót, amikor a szövetségesek megtámadták őket a normandiai partraszállás kezdetén?
Mikorra sorakozott fel Normandia partjainál a támadó hajóhad a partraszállás során?
Hány hajóval kezdték meg a támadást a szövetségesek Normandiában?
Milyen nemzetiségű katonák szálltak partra Normandiában?
Hány szakaszra osztották a partraszállási övezetet Normandiában a szövetségesek?
Hogyan rongálták meg a szövetségesek a part menti védműveket Normandiában a partraszállás kezdetén?
Milyen stratégiai jelentőségű pontotkat foglaltak el a szövetséges ejtőernyőök a normandiai partraszállás kezdetén?
Melyik államról neveztek el partszakaszt Normandiában a partraszállás során?
Milyen repülőkkel vitték az ejtőernyősöket Normandiába a szövetségesek?
Hány hidat foglaltak el a szövetséges ejtőernyősök, mire felkelt a nap a normandiai partraszállás reggelén?
Ki adta meg a jelet a partraszállás megkezdésére?
Milyen hajókból állt a normandiai partraszállást kivitelező szövetséges flotta?
Mennyi idő alatt értek a hajók Angliából Normandiába?
Melyik partszakaszon ért partot az első partraszállító jármű Normandiában a partraszállás kezdetén?
qgen: title: Normandiai partraszállás context: A hadihajók tüze után a szövetséges légierő hatalmas támadást intézett a partokon kiépített védelmi állások és más, mélyebben fekvő célpontok ellen. Június 6-án a szövetséges gépek 14 600 bevetést teljesítettek, amire a németek mindössze százzal tudtak válaszolni. A rossz látási körülmények miatt azonban a gépek sok célpontot nem találtak el, az Omaha-parthoz rendelt 329 bombázó például öt kilométerre a célpontoktól dobta le 13 ezer bombáját. A légi előkészítés után öt gyalogoshadosztály szállt partra Franciaországban. A németek ellenállása különböző erősségű volt, a leghevesebb csata az Omaha-szakaszon bontakozott ki.
A németek hosszú ideig úgy gondolták, hogy a normandiai akció nem a valódi partraszállás, hanem egy elterelő támadás, ezért késve, nehézkesen lendültek mozgásba. A Führer átaludta az invázió első óráit Berchtesgadenben, ugyanis utasításának megfelelően nem ébresztették fel.

Kérdések:
Mikor kezdték bombázni a szövetségesek a normandiai védvonalat a patraszállás során?
Hány bevetést teljesített a szövetséges légierő Normandiában 1944. június 6-án?
Hány bevetést teljesített a német légierő Normandiában 1944. június 6-án?
Mi nehezítette a légitámadásokat a normandiai partraszállás napján?
Hány bombát dobtak téves célpontra a szövetségesek az Omaha-partnál a normandiai partraszállás napján?
Hány bombázó teljesített szolgálatot a normandiai partraszállás napján az Omaha-parton?
Hány szövetséges gyalogos hadosztály szállt partra Normandiában a D-napon?
Melyik partszakaszon volt a leghevesebb az ütközet a normandiai partraszállás napján?
Minek vélték a normandiai partraszállást a németek?
A normandiai partraszállás elterelő hadművelet volt?
Hol volt Hitler a normandiai partraszállás kezdetén?
Miért aludta át a Führer a normandiai partraszállás első óráit?
Esett az eső a normandiai partraszállás reggelén?
Melyik irányba tértek el a szövetséges bombázók a normandiai partraszállás reggelén a célponttól az Omaha-szakaszon?
Volt olyan partszakasz a normandiai partraszállás során, ahol a németek azonnal megadták magukat?
Milyen nemzetiségű gyalogos hadosztályok kezdték meg a normandiai partraszállást?
Melyik országban van ma Berchtesgaden?
Hány német áldozat volt a D-napon Normandiában?
Mit álmodott a Führer a D-nap hajnalán?
qgen: title: Normandiai partraszállás context: 1944. június 6-án a szövetséges erők megvetették a lábukat Normandiában, és 156 115 szövetséges katona lépett francia földre az öt elfoglalt partszakaszon. Az angolszászok az invázió első hat napján 326 ezer embert, 54 ezer járművet, 104 ezer tonnányi hadianyagot tettek partra a hídfőben. Az utánpótlást napi kétszáz hajó szállította Franciaországba. A június 6-ai harcokban mintegy tízezer szövetséges katona esett el, sebesült meg vagy tűnt el. Több mint hatvan százalékuk amerikai volt. A pontos német adat nem ismert, a becslések szerint a veszteség 4-9 ezer főre rúgott.

Kérdések:
Hány szövetséges katona lépett partra Normandiában a partraszállás első napján?
A normandiai invázió első hat napján hány járművet tettek partra a szövetségesek?
Hány főt tettek partra a szövetségesek Normandiában 1944. június 7. és 11. között?
Hol létesítették az első hídfőállást a nyugati front megnyitásakor a szövetségesek?
Hogyan szállították az utánpótlást a szövetséges csapatoknak Normandiába?
Hány hajó látta el a szövetséges csapatokat a normandiai partraszállás után?
Hány szövetséges katona esett el, sebesült meg vagy tűnt el Normandiában 1944. június 6-án?
Hány amerikai katona esett el, sebesült meg vagy tűnt el Normandiában a partraszállás napján?
Mennyi hadianyagot szállítottak a szövetségesek Normandiába az invázió első hat napján?
Mind az öt kijelölt partszakaszt elfoglalták a szövetségesek a normandiai partraszállás első napján?
A szövetségesek oldalán hány ember szállt partra Normandiában a partraszállás első hat napján?
Hány katona szállt partra a Sword partszakaszon Normandiában a D-napon?
Hány szövetséges katona sebesült meg Normandiában 1944. június 6-án?
Milyen típusú hajókkal szállították az utánpótlást Franciaországba a szövetségesek a normandiai partraszállás során?
Pontosan hány brit katona esett el a normandiai invázió első hat napján?
Honnan indultak a Normandiába utánpótlást szállító hajók?
Hány német áldozat volt a D-napon Normandiában?
qgen: title: Normandiai partraszállás context: A második front megnyitását először 1941. július 19-én, alig egy hónappal a Barbarossa hadművelet megindítása után követelte Sztálin Winston Churchilltől. Sztálin azt akarta elérni, hogy Nagy-Britannia küldjön csapatokat a kontinensre, és így tehermentesítse a szovjet erőket. Erre a briteknek nem volt módjuk, bevethető alakulataik Észak-Afrikában harcoltak az olaszokkal és a Német Afrika-hadtesttel, az Atlanti-óceánon pedig javában zajlott a tengeralattjáró-háború. 
London és Washington, amely még nem állt háborúban és nem is volt szándékában belépni, úgy döntött, hogy más módon, a rendelkezésükre álló erőforrások egy részének átcsoportosításával próbálja meg segíteni a Szovjetuniót, mert annak talpon maradása létfontosságú érdekük volt. Megindították a sarki tengereken a konvojokat, amelyek sok tízezer tonna hadi felszerelést és más, a gazdaságban nélkülözhetetlen anyagot vittek a szovjeteknek. A hét kereskedelmi hajóból és az őket kísérő hadihajókból álló első karaván, a Dervis konvoj augusztus 31-én érkezett meg Arhangelszkbe.

Kérdések:
Ki vetette fel a második front megnyitásának ötletét a második világháborúban?
Melyik évben indult a Barbarossa-hadművelet?
Miért ragaszkodott Sztálin a második front megnyitásához?
Melyik országtól várta Sztálin a második front megnyitását?
Miért nem tudta Nagy-Britannia megnyitni a második frontot 1941-ben?
Hogyan támogatta Nagy-Britannia és az Egyesült Államok a Szovjetuniót 1941-ben?
Kik voltak a britek ellenfelei Afrikában a második világháborúban?
A britek a második világháborúban hol vívtak tengeralattjáró-háborút?
Szállítottak fegyvert az amerikaiak a szovjeteknek a második világháborúban?
Hol kötött ki a Dervis konvoj a Szovjetunióban?
Mikor érkezett meg az első hadianyag-szállítmány a britektől és amerikaiaktól a Szovjetunióba a második világháborúban?
Hány kereskedelmi hajó vitte az első brit-amerikai szállítmányt a szovjeteknek a második világháborúban?
Hol vetette fel Sztálin a második front megnyitásának ötletét?
Mely országok között zajlott a tengeralattjáró-háború az Atlanti-óceánon?
Hány konvojt indítottak a szövetségesek a Szovjetunióba a második világháborúban?
Hány hadihajó volt a Dervis-konvojban?
Milyen útvonalon haladt a Dervis-konvoj Arhangelszkbe?
qgen: title: Normandiai partraszállás context: 1941 nyarán, Placentia-öbölbeli találkozóján Churchill és Franklin D. Roosevelt amerikai elnök megegyezett abban, hogy ha az amerikaiak a japán fenyegetés hatására mégis belépnek a háborúba, akkor elsődleges céljuk a náci birodalom legyőzése lesz. A Pearl Harbor elleni japán támadás után az Egyesült Államok is hadviselő féllé vált. December 23-án, Arcadia fedőnéven, összeült az első washingtoni konferencia, amelyen Harold R. Stark amerikai admirális hivatalosan is bejelentette az Európa az első elvet. „Németország továbbra is az első számú ellenségünk, és veresége a győzelem kulcsa. Ha Németország vereséget szenved, azt Olaszország összeomlása és Japán veresége fogja követni” – mondta. Az egyezség megosztotta az amerikai vezérkart, amelynek jelentős része fontosabbnak tekintette a japánok ellen folyó harcokat.

Kérdések:
Melyik állami vezetők találkoztak a Placentia-öbölben 1941 nyarán?
Mit jelölt meg Churchill és Roosevelt az amerikaiak elsődleges háborús céljaként?
Mikor jelölték ki Amerika fő háborús célját az angolszász vezetők a második világháborúban?
Minek hatására lépett be az Egyesült Államok a második világháborúba?
Mi volt a fedőneve az 1941. december 23-án tartott washingtoni konferenciának?
Hol hirdették ki az Európa az első elvet az amerikaiak a második világháborúban?
Egyetértett az amerikai hadvezetés az Európa első elvvel?
Mit vártak a szövetségesek a németek legyőzésétől?
Mikor volt a Pearl Harbor elleni japán támadás?
Mi volt Harold R. Stark rangja 1941-ben?
Miért nem léptek be korábban a második világháborúba az amerikaiak?
Hol van a Placentia-öböl?
Mi volt az Európa első elv a második világháborúban?
Kik voltak 1941-ben az amerikai vezérkar tagjai?
Miért volt fedőneve az 1941-es washingtoni konferenciának?
Kik vettek részt az 1941 decemberében tartott washingtoni konferencián?
qgen: title: Normandiai partraszállás context: 1942 nyarán Churchill és Sztálin Moszkvában találkozott. A brit miniszterelnök közölte a szovjet pártfőtitkárral, hogy az angolszászok nem tudják megnyitni a franciaországi második frontot 1943 előtt. „Nyomasztó csend állt be. Sztálin végül azt mondta, hogy ha az idén nem vagyunk képesek partra szállni Franciaországban, neki nincs joga követelőzni, kénytelen azonban megmondani, hogy nem ért egyet érveimmel” – írta visszaemlékezéseiben Churchill. 
1942-ben a szövetségesek megfordították a háború menetétː Bernard Montgomery novemberben, a második el-alameini csatában megállította a németeket Egyiptomnál, majd a Torch hadműveletben angolszász csapatok szálltak partra Marokkóban és Algériában. A szovjetek Sztálingrádnál bekerítették a német 6. hadsereget, az amerikaiak pedig szinte teljesen megsemmisítették a japán repülőgéphordozó-kapacitást a midwayi csatában.

Kérdések:
Hol találkozott Sztálin és Churchill 1942 nyarán?
Mit mondott Churchill Sztálinnak 1942 nyarán Moszkvában?
Hogy reagált Sztálin arra, hogy Churchill nem vállalta a franciaországi partraszállást 1943 előtt?
Miért volt 1942 a fordulat éve a második világháborúban?
Ki volt a szövetségesek hadvezére a második el-alameini csatában?
Mi volt a Torch-hadművelet?
Hol fordították meg a háború menetét a szovjetek?
A németek melyik hadteste harcolt Sztálingrádnál?
Hol győzedelmeskedtek az amerikaiak a japánok felett 1942-ben?
Ki volt 1942-ben a brit miniszterelnök?
Sztálin 1942-ben a Szovjetunió elnöke volt?
Miért nem tudták a szövetségesek 1942-ben megnyitni az európai második frontot?
Milyen nemzetiségű volt Bernard Montgomery?
Hány hadosztály szállt partra a Torch-hadműveletben Afrikában?
Ki volt a németek hadvezére Afrikában?
Hol van Midway?
Hány repülőgép-anyahajót semmisítettek meg az amerikaiak a midway-i csatában?
Mikor volt az első el-alameini csata?
Milyen hajókat veszítettek a japánok a midwayi ütközetben?
qgen: title: Normandiai partraszállás context: 1943 januárjában a szövetséges vezetők a casablancai konferencián megállapodtak arról, hogy a franciaországi invázió megtervezésére létrehoznak egy haderőnemközi törzset, amelyet brit tiszt fog vezetni. A szervezet Londonban, Frederick E. Morgan altábornagy vezetésével kezdte meg a munkát. Mindazonáltal Churchill még mindig a Földközi-tenger medencéjében szeretett volna döntő hadmozdulatokat indítani, mivel tudta, hogy a franciaországi vállalkozáshoz nem áll rendelkezésre sem elegendő ember, sem elegendő anyag. Ezért az angolszász vezetők harmadik, Trident fedőnevű washingtoni konferenciáján azt javasolta, hogy a küszöbön álló, Szicília elleni Husky hadművelet ne elégedjen meg a sziget elfoglalásával, hanem kövesse az olasz csizma teljes erejű lerohanása, hogy „a német emberek megérezzék a magány hidegét”.

Kérdések:
Mikor volt a második világháború idején a casablancai konferencia?
Milyen különleges törzset hoztak létre a casablancai konferencián?
Milyen nemzetiségű tisztre bízták a casablancai konferencia után létrehozott haderőnemközi törzset?
Mi volt a feladata az 1943 elején felállított szövetséges haedrőnemközi törzsnek?
Ki lett 1943-ban a londoni haderőnemközi törzs vezetője?
Churchill miért támogatott inkább egy, a Földközi-tenger medencéjében indítandó hadműveletet a franciaországi partraszállás helyett?
Mi volt a Husky hadművelet?
Hogyan akarta Churchill kibővíteni a Husky hadműveletet?
Kik üléseztek 1943 januárjában Casablancában?
Frederick E. Morgan altábornagy amerikai volt?
Hányan ültek az asztalnál az 1943-as casablancai konferencián?
Mikor indult meg a Husky hadművelet?
Miért pont Szicíliában akartak a szövetségesek partra szállni?
Melyik napon kezdte meg munkáját a szövetségesek haderőnemközi törzse 1943-ban?
Különösen hideg volt 1943-ban Olaszországban?
qgen: title: Normandiai partraszállás context: Az amerikaiak azonban kitartottak a franciaországi invázió mellett, mert úgy vélték, hogy a Német Birodalomra csak így lehet valódi csapást mérni. Eisenhower már 1942 elején megfogalmazta ezt a célt, amikor így írtː „El kell kezdenünk verekedni Nyugat-Európában, először a levegőben, de ezt amint csak lehet, szárazföldi támadásnak kell követnie.” Churchill kénytelen volt elfogadni az Overlord (Hűbérúr) hadművelet tervét. Az akció kezdetét 1944. május 1-jére tűzték ki.
1943 novemberében Churchill, Roosevelt és Sztálin a teheráni konferencián véglegesítette a terveket. Megállapodtak arról, hogy egy kisebb léptékű partraszállást (Anvil, végső nevén Dragoon hadművelet) is végrehajtanak Dél-Franciaországban, valamint Sztálin ígéretet tett arra, hogy az Overlorddal párhuzamosan nagy támadást indít keleten, hogy megakadályozza a német csapatok áthelyezését a nyugati frontra.

Kérdések:
A szövetségesek közül kik támogatták leginkább a franciaországi partraszállás tervét?
Mi volt a normandiai partraszállás fedőneve?
Mikorra volt kitűzve a nyugat-európai szövetséges invázió kezdete?
Mikor véglegesítették az Overlord hadművelet tervét?
Hol állapodtak meg a nagyhatalmak a franciaországi partraszállásról?
Kik vettek részt az 1943-as teheráni konferencián?
A normandiai partraszállással egy időben milyen más hadműveleteket terveztek a szövetségesek?
Mi volt a Dragoon-hadművelet?
Miért Teheránban találkoztak a nagyhatalmak 1943 novemberében?
Miért változtatták meg a dél-franciaországi partraszállás fedőnevét?
Mikor kezdődött a Dragoon-hadművelet?
Sztálin indított végül ellentámadást a normandiai partraszállás idejében?
qgen: title: Normandiai partraszállás context: Az akcióban részt vevő flottaegységek parancsnokának a brit Bertram Ramsay, Philip Vian és az amerikai Alan Goodrich Kirk tengernagyot nevezték ki. A tervek szerint a konvojok különböző angol kikötőkből indulnak, majd a Wight-szigetnél találkoznak. A gyülekezési hely hivatalos kódneve Area Zebra (Z körzet) volt, de mindenki csak Piccadilly Circusnak nevezte a londoni csomópont után. 
Az előzetes bombázásokat, amelyek a támadásra kijelölt D-nap előtt három héttel kezdődnek, Trafford Leigh-Malloryra bízták. Eisenhower fő célja nem a parti védelem támadása, hanem a szállítási útvonalak megsemmisítése volt, hogy megnehezítsék a német utánpótlás eljuttatását a harci zónákba. Churchill aggodalmát fejezte ki amiatt, hogy a vasútvonalak elleni támadásokban sok civil veszti majd életét. Eisenhower azonban ragaszkodott tervéhez, és ezt írta az angol kormányfőnekː „A polgári lakosság vesztesége minden olyan tervnek a velejárója, amely a szövetséges légierő teljes körű bevetésével számol az invázió előkészítése során”.

Kérdések:
Ki vezette a flottát a normandiai partraszállás során?
Hol volt a találkozási pont a flottaegységeknek a normandiai partraszállás során?
Hogy hívták a hajókonvojok gyülekezési helyét a normandiai partraszállás során?
Mikor kezdték el a normandiai partraszállás előtt bombázni a franciákat?
Miért bombázták az angolok a franciákat a partraszállás előtt?
A partraszállás előtt mit kifogásolt Churchill?
Hogy érvelt Eisenhower a bombázások szükségessége mellett a partraszállás előtt?
Milyen rangban szolgált Philip Vian a normandiai partraszálláskor?
Egyetértett Churchill azzal, hogy a partraszállás előtt bombázzák a franciákat?
Ki vezette a Franciaország elleni bombázásokat a normandiai partraszállás előtt?
Hány flottaegység vett részt a normandiai partraszállásban?
Milyen bombázókat vetettek be a partraszállás előtt Franciaországban az angolok?
Honnan származott Trafford Leigh-Mallory?
Miért nem használták a normandiai partraszálláskor a katonák a gyülekezőhely kódnevét?
Hogyan nehezítették meg a németek dolgát az angolok a normandiai partraszállás előtt?
Mekkora veszteséggel számoltak a normandiai partraszállást megelőző bombázás során?
Mit mondott Eisenhower Churchillnek a partraszállás előtt?
qgen: title: Normandiai partraszállás context: A hadsereg parancsnokai úgy vélték, hogy Normandia hosszú előkészítő bombázása csak felhívná a németek figyelmét a kiszemelt partszakaszokra. A tervek ennek megfelelően készültek el, így eldőlt, hogy a szövetséges légierőt csak közvetlenül az invázió előtt vetik be a német partvédelem ellen. A repülőknek a partraszállást követően is komoly szerepet szántak az erősítésként felvonuló német alakulatok megsemmisítésében. Úgy vélték ugyanis, hogy a partraszállás sikerét az dönti majd el, hogy sikerül-e a szövetségeseknek több embert és felszerelést kirakodniuk, mint amennyit a németek össze tudnak vonni a hídfő körül. Az ejtőernyősök szállítására ezer Dakotát gyűjtöttek össze, más gépek feladata pedig a katonákat és a felszerelést szállító vitorlázó repülők célba juttatása volt.

Kérdések:
Használtak vitorlázó repülőket a normandiai partraszálláskor?
Kik szálltak partra Normandiában a második világháborúban?
Kik védték Normandia partjait a partraszállás során?
Milyen pertszakaszokon szálltak partra a szövetségesek Normandiában?
Honnan érkezett a partraszállás idején a német erősítés?
Sikerült a normandiai partraszállás a szövetségeseknek?
Hány ejtőernyőst szállítottak a Dakoták Normandiába a partraszállás során?
Melyik hídfőnél rakodták ki a felszerelést a németek a normandiai partraszállás során?
Miért nem bombázták Normandiát kitartóan a szövetségesek a partraszállás előtt?
A szövetségesek mikor kezdték bombázni Normandiát a partraszállás előtt?
Milyen szerepet szántak a szövetségesek a regülőgépeknek a normandiai partraszállást követően?
A szövetséges stratégák szerint mitől függött a normandiai partraszállás sikere?
Hány gépet akartak bevetni a szövetségesek  az ejtőernyősök szállítására a normandiai partraszállás során?
Mire használták a szövetségesek a vitorlázó repülőket a normandiai partraszállás során?
Milyen típusú gépek dobták le a szövetséges ejtőernyősöket Normandiában a partraszállás során?
qgen: title: Normandiai partraszállás context: A kijelölt övezetet öt partszakaszra osztottákː Utah, Omaha, Gold, Juno, Sword (nyugatról kelet felé haladva). A haditengerészeti felvonulás (Neptun-hadművelet) több mint hatezer vízi járművel számolt. A szövetséges légierő 12 ezer harci repülőt vont össze. A terveknek megfelelően, június 4-én este a konvojok elindultak Franciaország felé, de a rossz időjárási körülmények miatt visszafordították őket. A partraszállási övezet két végének kijelölésére kiküldött két mini-tengeralattjáró, az X–23 és az X–20 már megérkezett a helyszínre, és a tengerfenéken töltötte a következő több mint 24 órát (Gambit hadművelet).

Kérdések:
Hogy hívták a normandiai partraszállás során a partszakaszokat?
A normandiai partraszállás során mi volt a legkeletibb partszakasz neve?
Hol helyezkedett el a Gold partszakasz a többihez képest a normandiai partraszállás során?
A normandiai partraszállásnál melyik partszakasz volt a legközelebb Angliához?
Hány vízi járművet akartak bevetni a normandiai partraszállás során?
Mi volt 1944 júniusában a Neptun-hadművelet?
Hány harci replüő vett részt a szövetségesek oldalán a normandiai partraszállásban?
Mikor indultak el a hajókonvojok Normandiába a partraszállás előtt?
Miért fordították vissza a normandiai partraszállás hajókonvojait az indulás után?
A normandiai partraszállás során hogyan jelölték ki a partraszállási övezet határait?
Hány partszakaszra osztották Normandiában a partraszállási övezetet?
Mi volt a neve a partraszállási övezetet kijelölő tengeralattjáróknak Normandiában?
Ki nevezte el a normandiai partraszállás partszakaszait?
Milyen fajta hajók vettek részt a normandiai partraszállásban?
Milyen gyártmányú mini tengeralattjárókat használtak a normandiai partraszálláskor?
Hány hajókonvoj fordult vissza 1944. június 4-én Angliába?
Mi volt a feladata a harci repülőknek a normandiai partraszálláskor?
qgen: title: Normandiai partraszállás context: A szövetségesek kidolgoztak egy megtévesztési tervet, amelynek az volt a célja, hogy elhitesse a németekkel, a csatorna legkeskenyebb szakaszán, Calais-nál szállnak partra. Az akció a Fortitude hadművelet nevet kapta. A terv alapja egy nemlétező amerikai alakulat, az 1. hadseregcsoport (FUSAG) volt, amely a Calais-val szemközti brit területeken „gyülekezett”. A rendes rádióforgalmazás közé rendszeresen kerültek olyan üzenetek, amelyek a FUSAG tevékenységéről szóltak. Az elterelés részeként a szövetséges bombázók rendszeresen támadták a Szajnától keletre eső területeket, valamint Angliában létrehoztak egy felfújható tankokból, álrepülőkből álló armadát. Éjszakánként hangszórókból repülőmotorok hangját adták le és a katonák autólámpákkal felszerelt kézikocsikat toltak a „kifutókon”, hogy repülőgépek le- és felszállását imitálják az esetleges német kémek számára.
A németek nem támaszkodhattak az Abwehr nagy-britanniai ügynökeire sem, mert azokat a britek „átfordították”, és félrevezető információkat adtak le. A megtévesztő értesülések átadásában kulcsszerepet játszott a Garbo fedőnevű Juan Pujol García és a Brutus fedőnevű Roman Czerniawski.

Kérdések:
Mi volt a fedőneve a szövetségesek megtévesztési tervének a normandiai partraszálláskor?
Mit akartak a németekkel elhitetni a szövetségesek a normandiai partraszállás előtt?
Hol a legkeskenyebb a Csatorna?
Hogy nevezték a Fortitude hadműveletben a nem létező amerikai alakulatot?
Hogy tévesztették meg a szövetségesek a németeket a Fortitude hadművelet során?
Hol hajtottak végre elterelő hadműveleteket a szövetséges bombázók a normandiai partraszállás előtt?
Mire használtak a szövetségesek felfújható tankokat és repülőket?
Hogyan imitálták a repülőgépek mozgását a Fortitude hadműveletben a repülőtéren?
Mi volt az Abwehr?
Kinek volt a fedőneve Garbo a normandiai partraszállás idején?
Mi volt Roman Czerniawski kém fedőneve?
Hajtottak végre megtévesztő akciókat a szövetségesek a normandiai partraszállás előtt?
Sikeres volt a Fortitude hadművelet?
Hogyan fordították át a szövetségesek a német kémeket?
A Brutus fedőnevű kém milyen nemzetiségű volt a második világháborűban?
Mikor kezdték meg a szövetségesek az elterelő hadműveleteket a normandiai partraszállás előtt?
Miért kapta a Garbo fedőnevet Juan Pujol García?
qgen: title: Normandiai partraszállás context: Adolf Hitler egészen 1943 novemberéig nem hitt abban, hogy az angolszászok partra szállnak Franciaországban. Véleményét támasztotta alá a dieppe-i rajtaütés kudarca is, amelyről úgy vélekedett, hogy a jövőben elriasztja majd a briteket a hasonló támadásoktól. 1942 szeptemberében több minisztere előtt azt mondta, hogy semmi nem fenyegeti majd nyugatról Németországot, ha 1943 tavaszán befejeződik a tengerparti védelmi rendszer, az Atlanti fal építése. Optimizmusa azonban fokozatosan elszállt, ugyanis az állandósuló brit légicsapások egyre nagyobb fennakadásokat okoztak a hátországban, a szövetségesek megszállták Szicíliát, november 6-án pedig már Kijevből is kiverte csapatait a Vörös Hadsereg.
Hitler 1943. november 3-án kiadta az 51. Führer-direktívát, amelyben bejelentette a nyugati védelem megerősítését. „Ha az ellenségnek itteni védelmünket sikerülne széles arcvonalon áttörnie, az beláthatatlan következményekkel járna” – írta.

Kérdések:
Meddig nem hitt Hitler a franciaországi partraszállás lehetőségében?
Mi támasztotta alá Hitler franciaországi partraszállással kapcsolatos szkepticizmusát?
Mit gondolt Hitler a dieppe-i rajtaütésről?
Hitler hogy vélekedett 1942 őszén a nyugati front megnyitásáról?
Mikorra akarta Hitler felépíteni az Atlanti-falat?
Miért nem sikerült a németeknek határidőre befejezni az Atlanti-falat?
Mikor rendelte el Hitler a nyugati határvédelem megerősítését?
Mivel indokolta  a Führer a nyugati védelem megerősítését?
Hogy hívták a franciaországi tengerparti védelmi rendszert?
Mi volt az a dieppe-i rajtaütés?
Melyik hónapban szálltak partra a második világháborúban a szövetségesek Szicíliában?
Ki vezette  1943-ban a Vörös Hadsereg kijevi támadását?
Mely területeken bombázták a britek a németeket 1943-ban?
Megváltozott Hitler véleménye 1942 és 1943 között egy esetleges nyugati támadásról?
qgen: title: Normandiai partraszállás context: A franciaországi és a belgiumi német szárazföldi csapatok az OB West (Oberbefehlshaber West), a nyugati főparancsnokság alá tartoztak, amelynek Gerd von Rundstedt tábornagy volt a parancsnoka. Az alakulatokat a B Hadseregcsoportot alkotó 15. és 7., valamint a G Hadseregcsoportot alkotó 1. és 19. hadseregbe szervezték. Sávhatáruk a Loire volt.
A B Hadseregcsoport 15. hadserege 19 hadosztállyal Calais és Boulogne térségét, a 7. – kilenc gyalogos- és egy páncéloshadosztállyal – Normandiát védte. A teljes nyugati fronton tíz páncéloshadosztály állomásozott.
A partokon úgynevezett helyhez kötött hadosztályok helyezkedtek el, amelyek aknákkal, szögesdróttal, egyéb akadályokkal védett bunkerekben teljesítettek szolgálatot. Feladatuk az volt, hogy addig védjék erődjeiket, amíg más seregtestek fel nem mentik őket. Ezeknek a hadosztályoknak egy része nem volt teljes értékű, mert idősebb vagy kifejezetten fiatal katonákkal, a keleten szétvert alakulatok túlélőivel és kényszerű kelet-európai „önkéntesekkel” (hilfswillige) töltötték fel őket. Mögöttük, a tengerparttól távolabb állomásoztak a páncélos- és gyalogoshadosztályok.

Kérdések:
A normandiai partraszállás idején mely német főparancsnokság csapatai állomásoztak Franciaországban?
Ki volt a normandiai partraszállás idején az OB West főparancsnokság vezetője?
Hány német páncéloshadosztály állomásozott a nyugati fronton a normandiai partraszállás idejében?
=3. A németeknek hány péncéloshadosztálya tartózkodott a nyugati fronton a normandiai partraszállás idején?
Hol voltak elszállásolva az atlanti partot védő németek a normandiai partraszállás idején?
Hogyan védték az Atlanti-fal bunkereit a németek Normandiában a második világháborúban?
Telepítettek a németek aknákat az Atlanti-falhoz?
Mi volt a bunkerekbe telepített német hadosztályok feladata a nyugati fronton a második világháborúban?
Milyen katonák szolgáltak az Atlanti-fal bunkereiben a normandiai partraszállás idején?
Hol állomásoztak a német páncélosok és gyalogosok a normandiai partraszállás idején?
Ki volt az OB Ost főparancsnoka a normandiai partraszállás idején?
Túlélte Gerd von Rundstedt tábornagy a második világháborút?
Átlagosan hány fő teljesített szolgálatot a normandiai partraszállás idején az Atlanti-fal bunkereiben?
Mekkora volt az átlagéletkor a franciaországi bunkerekbe telepített német katonáknál a normandiai partraszállás idején?
A németek veszteségei mekkorák voltak az orosz fronton a második világháborúban?
qgen: title: Normandiai partraszállás context: 1943 novemberében Hitler Erwin Rommelt nevezte ki az Atlanti fal főfelügyelőjének, aki – miután megszemlélte az elkészült építményeket – felgyorsította a védelmi munkálatokat. Az addig lerakott 1,7 millió akna mellé további négymilliót helyeztetett el 1944. május 20-áig. November és május 11. között félmillió mesterséges akadályt telepítettek a tengerpartokra és a lehetséges leszállóhelyekre. A bunkerekbe 13,3 millió köbméter betont és 1,2 millió tonna vasat építettek. 1943 végén már félmillió ember dolgozott az építkezéseken, főleg kényszermunkások. A mezőket elárasztották, és cölöpöket (Rommel-spárga) vertek a földbe, hogy lehetetlenné tegyék a deszantosok gépeinek landolását.

Kérdések:
Melyik német hadvezér lett 1943 őszén az Atlanti-fal főfelügyelője?
Mikor nevezte ki Hitler Rommelt a francia védvonal felügyelőjévé?
Rommel milyen döntést hozott az Atlanti-fal állapotának megtekintése után?
Hány aknát telepítettek az Atlanti-fal mentén a németek 1943 novemberéig?
Az Atlanti-fal mellé összesen hány aknát telepítettek a németek a normandiai partraszállás előtt?
Mennyi anyagot építettek be Rommel vezetése alatt a németek az Atlanti-fal bunkereibe?
Hányan dolgoztak az Atlanti-fal megerősítésén 1943 decemberében?
Kik dolgoztak 1943-ban az Atlanti-fal megerősítésén?
Hogyan igyekeztek megakadályozni az Atlanti-óceán partvidékén a németek 1944-ben, hogy ellenséges gépek szálljanak le?
A németek számítottak rá, hogy a szövetségesek valamikor partra szállnak Franciaországban a második világháborúban?
Miért Rommelt nevezte ki Hitler a francia védművek felügyelőjévé?
Milyen típusú aknákat telepíttetett Rommel az Atlanti-falhoz?
Honnan szerezték a németek az Atltanit-fal megerősítéséhez használt cementet?
Hogyan árasztották el a mezőket a németek az Atlanti-óveán partján 1944-ben?
Milyen nemzetiségű kényszermunkásokkal erősíttették meg a németek az Atlanti-falat?
qgen: title: Normandiai partraszállás context: 1944 január végén Rommelt megbízták a B Hadseregcsoport irányításával. Rundstedt és Rommel között azonnal nézeteltérés támadt. Rundstedt úgy gondolta, hogy az ellenséget nem lehet a parton megállítani, később kell lecsapni rá, míg Rommel azon az állásponton volt, hogy csak akkor lehet megakadályozni az inváziót, ha a támadók már a fövenyen elvéreznek. Rommel úgy vélte, hogy hiba a páncélosokat a parttól messze állomásoztatni, mert nem fognak eljutni időben a csatatérre a szövetséges légierő óriási fölénye miatt. Azon az állásponton volt, hogy inkább osszák kisebb egységekre a páncélosokat, de legyenek közel a parthoz.

Kérdések:
Milyen viszony volt Runstedt és Rommel között 1944 januárjában?
Milyen kérdésben különbözött Rommel és Rundstedt véleménye a normandiai hadszíntéren?
Hogyan akarta Runstedt a szövetségeseket megállítani Normandiában 1944-ben?
Mi volt Rommel álláspontja a normandiai partraszállás elleni védekezés kérdésében?
Melyik német hadvezér támogatta Normandiában a páncélosok parttól távolabb történő állomásoztatását?
Egyetértett Rundstedt és Rommel a normandiai taktika kérdésében?
Hol akarta Rommel erősen támadni a partraszálló egységeket az invázió megakadályozására Normandiában?
Miért akarta Rommel a páncélosokat az óceán partjához közelebb állomásoztatni Normandiában?
Rommel engedélyezte volna a páncélosok kisebb egységekre osztását Normandiában?
Miért nevezte ki Hitlert Rommelt a B hadseregcsoport élére?
Mikor lett Rommel a német B hadseregcsoport vezetője?
Mi volt Rundstedt rangja 1944 elején a német hadseregben?
Hitler melyik normandiai taktikát támogatta, Rundstedtét vagy Rommelét?
Hány német páncéloshadosztály tartózkodott Normandiában a partraszállás idején?
Milyen távolságra akarta Rundstedt állomásoztatni a páncélosokat a tengerparttól Normandiában?